Държавен вестник, бр. 77, 2005 г., стр. 9

Б Р О Й  77
Д Ъ Р Ж А В Е Н   В Е С Т Н И К
С Т Р .  9
(4) Когато за упражняването на регулирана
професия със закон е предвидено полагане на
клетва, подписване на декларация и/или впис-
ване в регистър на професионална организация,
органът по признаването трябва да предвиди
подходяща и равностойна форма в случая, кога-
то предвидената с този закон форма не може да
се използва от лицето, което иска признаване.
Чл. 102. (1) Органите по признаването се
произнасят с мотивирано решение в срок до 4
месеца от датата на подаването на молбата и на
съответните документи.
(2) Отказът за признаване на квалификация
по регулирана професия подлежи на обжалване
по реда на Закона за административното про-
изводство.”
3. В допълнителните разпоредби се правят
следните изменения и допълнения:
а) параграф 4в се изменя така:
“§ 4в. По смисъла на този закон “регули-
рана професия” е дейност или съвкупност от
дейности, правото за упражняването на която
е определено чрез законови, подзаконови или
административни разпоредби, за притежава-
нето на специфична професионална квалифи-
кация, удостоверена с документи за образова-
ние, правоспособност или предполага членс-
тво в професионална организация, работеща
за поддържане на високо равнище в съответ-
ната професионална област, за осъществява-
нето на което е получила специално призна-
ване от държавата.”;
б) създават се § 4ж и § 4з:
“§ 4ж. По смисъла на глава дванадесета от
този закон:
1. “Диплома” е всеки документ, издаден от
компетентен орган в държава—членка на Ев-
ропейския съюз и на Европейското икономи-
ческо пространство, от който е видно, че титуля-
рят притежава теоретична подготовка и профе-
сионална квалификация за достъп или упраж-
няване на регулирана професия в тази държа-
ва—членка на Европейския съюз и на Европейс-
кото икономическо пространство.
2. “Документ за професионална квалифи-
кация” е всеки документ, издаден от компе-
тентен орган в държава—членка на Европейс-
кия съюз и на Европейското икономическо
пространство, от който е видно, че титулярят
притежава съвкупност от професионални ком-
петенции и необходимите за тяхното форми-
ране знания и умения.
3. “Документ за правоспособност” е всеки
документ, издаден от компетентен орган в
държава—членка на Европейския съюз и на
Европейското икономическо пространство, от
който е видно, че титулярят притежава задъл-
жителен обем от професионални компетенции,
което дава право за упражняване на регулира-
на професия.
4. “Професионален стаж” е времето, през
което лицето, което иска признаване, действи-
телно законно е упражнявало съответната профе-
сия в държава—членка на Европейския съюз и
на Европейското икономическо пространство.
5. “Стаж за приспособяване” е упражнява-
нето на регулирана професия, което се осъщес-
твява под контрола на квалифициран специа-
лист на територията на Република България.
6. “Изпит за признаване на правоспособност”
е проверката на професионалните познания на
лицето, което иска признаване, с цел да се оцени
способността му да упражнява регулирана про-
фесия на територията на Република България.
§ 4з. Признаването на правоспособност за
упражняване на регулирана професия по сми-
съла на § 4в се извършва по реда на този за-
кон, доколкото друго не е предвидено в спе-
циален закон.”
§ 11. В Закона за независимия финансов одит
(обн., ДВ, бр. 101 от  2001 г.; изм., бр. 91 от 2002 г.
и бр. 96 от 2004 г.) се създава чл. 21а:
“Чл. 21а. Институтът на дипломираните ек-
сперт-счетоводители определя условията и реда
за признаване на правоспособност на дипломи-
рани експерт-счетоводители, придобита в дър-
жава—членка на Европейския съюз и на Евро-
пейското икономическо пространство.”
§ 12. В Закона за техническите изисквания
към продуктите (обн., ДВ, бр. 86 от 1999 г.;
изм., бр. 63 и 93 от 2002 г., бр. 18 и 107 от 2003 г.,
бр. 45 от 2005 г.) в чл. 45, ал. 2 накрая се доба-
вя “и за признаване на такава правоспособ-
ност, придобита в държава—членка на Евро-
пейския съюз и на Европейското икономичес-
ко пространство.”
§ 13. В Закона за железопътния транспорт
(обн., ДВ, бр. 97 от 2000 г.; изм., бр. 47 и 96 от
2002 г., бр. 70 и 115 от 2004 г.) в чл. 39, ал. 1 след
думите “железопътния транспорт” се поставя
запетая и се добавя “за признаване на такава
правоспособност, придобита в държава—член-
ка на Европейския съюз и на Европейското ико-
номическо пространство.”
§ 14. В Кодекса на търговското корабопла-
ване (обн., ДВ, бр. 55 и 56 от 1970 г.; попр., бр. 58
от 1970 г.; изм., бр. 55 от 1975 г., бр. 10 от 1987 г.,
бр. 30 от 1990 г., бр. 85 от 1998 г., бр. 12 от 2000 г.,
бр. 41 от 2001 г., бр. 113 от 2002 г., бр. 55 от 2004 г.
и бр. 42 от 2005 г.) в чл. 87 се създава ал. 5:
“(5) С наредбата по ал. 1 се определят усло-
вията и редът за признаване на правоспособ-
ност на морските лица, придобита в държава—
членка на Европейския съюз и на Европейско-
то икономическо пространство.”
§ 15. В Закона за камарите на архитектите и
инженерите в инвестиционното проектиране
(обн., ДВ, бр. 20 от 2003 г.; изм., бр. 65 от 2003 г.)
чл. 11 се изменя така: